Cum esset domnus Maimbodus presul in urbe Matisconum et resideret in proprio consistorio, haud procul a basilica Sancti Vincentii martiris, adiit Bernaldus sacerdos et canonicus presentiam ejus totis precordiorum animis humillime poscens concedi sibi suoque nepoti Bernoldo aliquid ex prefati martiris rebus, in comitatu Matiscensi conjacentibus: capellam scilicet Sancti Johannis in Proprio et antiquo nomen obtinens, cum rebus et decimis et omnibus ad se rite pertinentibus, atque in Buciano olim villa sed jam penitus diruta, quicquid Euvrardus quondam vir nobilis prelibato martiri contulit pro sue remedio anime; vineam videlicet cum curtilibus, mansionariis, radis, pratis, silvis, aquis aquarumque decursibus, exitibus et regressibus et omnibus in prememorata villa Sancto Vincentio jure delegatis, ut temporibus vite sue obtinere securiter valerent. Quorum petitionem suscipiens tam domnus pontifex quam et reliqui fratres sub eo degentes, de quorum ratione ipse fore videbantur res, contulerunt ejus avunculo et nepoti quod postulabant, ut cunctis diebus vite sue sub decreto census argenti duorum solidorum tenere et possidere tutissime possent, et ne repetitio aliqua exinde oriretur, hanc precariam jam dictus episcopus ei fieri jussit et manu propria firmavit. S. Huberti. S. Adonis. S. Johannis. S. Rannerii. S. Teuquard. Hactum est hoc tempore Hludovici regis.